ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική ανάκληση της υπό στοιχεία Ζα/2663/
22-08-1995 απόφασης (Δ΄ 678) κήρυξης έκτασης
ως αναδασωτέα, του Περιφερειακού Διευθυντή
Αχαΐας, για έκταση εμβαδού 1.206,73 τ.μ. που βρίσκεται στη θέση «Ζερβιές», Άνω Ζήριας, Τ.Κ. Ζή-
ριας, ΔΕ Ερινεού, Δ. Αιγιαλείας, ΠΕ Αχαΐας.
Τροποποίηση του εγκεκριμένου ρυμοτομικού
σχεδίου Αμπελώνα στο Ο.Τ. 57 με διάσπαση του
σε Ο.Τ. 57 και Ο.Τ. 57Α και μετατόπιση οικοδομικής γραμμής επί της οδού Θερμοπυλών.
ΑΠΟΦΑΣΕΙΣ
Αριθμ. 34850
(1)
Μερική ανάκληση της υπό στοιχεία Ζα/2663/
22-08-1995 απόφασης (Δ΄ 678) κήρυξης έκτασης ως Αναδασωτέα, του Περιφερειακού Διευ-
θυντή Αχαΐας, για έκταση εμβαδού 1.206,73 τ.μ.
που βρίσκεται στη θέση «Ζερβιές», Άνω Ζήριας,
Τ.Κ. Ζήριας, ΔΕ Ερινεού, Δ. Αιγιαλείας, ΠΕ Αχαΐας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ
ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος της Ελλάδας.
2. Το άρθρο 280 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α΄ 87).
3. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α΄ 232).
4. Τα άρθρα 28 και 28Α του ν. 4325/2015 «Εκδημοκρατισμός της Διοίκησης-Καταπολέμηση Γραφειοκρατείας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α΄ 47).
5. Την υπ’ αρ. 15870/15-05-2017 (ΥΟΔΔ 2507) υπουργική απόφαση του Υπουργού Εσωτερικών περί διορισμού
του Νικολάου Παπαθεοδώρου του Αγγελάκη ως Συντονιστή της Α.Δ.Π.Δ.Ε. και Ι.
6. Την υπ’ αρ. 141194/04-07-2017 (Β΄ 2262) απόφαση
του Συντονιστή Α.Δ.Π.Δ.Ε. και Ι.
7. Την παρ. 4 του άρθρου 44 του ν. 998/1979, που προστέθηκε με την παρ. 3 του άρθρου 36 του ν. 3698/2008,
όπως αντικαταστάθηκαν με την παρ. 3 του άρθρου 35
του ν. 4280/2014.
8. Τις διαταγές του Υπουργείου Γεωργίας υπ’ αρ.:
α)160417/1180/9-7-1980 «Οδηγίες για τις αναδασωτέες
εκτάσεις», β) 97870/2248/7-5-2009 εγκύκλιο ΥΠ.Α.Α.Τ./
Τμ. Αλλαγής Χρήσης. «Οδηγίες για την εφαρμογή άρθρ.
36 Ν. 3698/08» και την υπ’ αρ. 158/1978 γνωμοδότηση
του Νομικού Συμβουλίου του Κράτους.
9. Την υπό στοιχεία Ζα/2663/22-08-1995 (Δ΄678) απόφαση κήρυξης έκτασης ως Αναδασωτέας, του Περιφερει-
ακού Διευθυντή Αχαΐας, κατόπιν πυρκαγιάς, για έκταση
εμβαδού 15.500 στρεμμάτων της στις θέσεις «Ροδινή,
Χρούτσα κ.λπ.» ΤΚ Ζήριας, Ν. Αχαΐας.
10. Την παρ. 9 του άρθρου 17 του ν. 3889/2010 (Α΄ 185)
όπως αυτή προστέθηκε με την παρ. 3 του άρθρου δεύτερου “τροποποιήσεις-προσθήκες” του ν. 4462/2017
(Α΄ 39).
11. Την υπ’ αρ. 153373/441/22-02-2017 (ΑΔΑ:
61ΤΗ4653Π8-Ω7Θ) εγκύκλιο - διαταγή του ΥΠΕΝ «περιοχές κηρυγμένων αναδασωτέων εκτάσεων στους αναρ-
τημένους δασικούς χάρτες».
12. Το γεγονός ότι, η εν λόγω έκταση εμφανίζεται στον
Μερικώς Κυρωμένο Δασικό Χάρτη Π.Ε. Αχαΐας ( η υπ’ αρ.
320013/21-12-2017 απόφαση με ΑΔΑ: 6ΩΑ5ΟΡ1Φ-ΘΜ1
(Δ΄ 456), με κωδικό ΑΝ_ΑΑ (αναδασωτέα άλλης μορφής
από δασική).
13. Την υπ’ αριθμ. 3332/10-01-2022 αναφορά – θετική
πρόταση του Δασαρχείου Πατρών, αποφασίζουμε:
Ανακαλούμε μερικώς την υπό στοιχεία Ζα/2663/
22-08-1995 (Δ΄ 678) απόφαση κήρυξης έκτασης ως αναδασωτέας, του Περιφερειακού Διευθυντή Αχαΐας, για
έκταση εμβαδού 1.206,73 τ.μ. που βρίσκεται στη θέση
«Ζερβιές» Άνω Ζήριας, Τ.Κ. Ζήριας, ΔΕ Ερινεού, Δ. Αιγιαλείας, ΠΕ Αχαΐας, η οποία κατά πλάνη περί τα πραγματικά
περιστατικά συμπεριελήφθη στην έκταση των 15.500
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Απριλίου 2022
ΤΕΥΧΟΣ  ΤΕΤΑΡΤΟ
Αρ. Φύλλου 183
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/04.04.2022
στρεμμάτων. Η έκταση αυτή των 1.206,73 τ.μ. αποτελείται από τα σημεία 13-14-15-….27-28-13 όπως αυτά απει-
κονίζονται στο συνημμένο τοπογραφικό διάγραμμα που
συνοδεύει την παρούσα, κλίμακας 1:500 και έχει όρια:
Βόρεια: Με μη δασική έκταση.
Νότια: Με μη δασική έκταση.
Ανατολικά: Με μη δασική έκταση.
Δυτικά: Με μη δασική έκταση.
Κατά τα λοιπά ισχύει η υπό στοιχεία Ζα/2663/
22-08-1995 απόφαση (Δ΄ 678).
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/04.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/04.04.2022
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 3 Μαρτίου 2022
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
Ι
Αριθμ. 82890
(2)
Τροποποίηση του εγκεκριμένου ρυμοτομικού
σχεδίου Αμπελώνα στο Ο.Τ. 57 με διάσπαση του
σε Ο.Τ. 57 και Ο.Τ. 57Α και μετατόπιση οικοδομικής γραμμής επί της οδού Θερμοπυλών.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τα άρθρα 3, 186 και 283 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α΄ 87).
2. Το π.δ. 129/23-12-2010 «Οργανισμός της Περιφέρειας Θεσσαλίας» (Α’ 222, όπως τροποποιήθηκε με την
υπ’ αρ. 15840/156612/04-10-2018 απόφαση του Συντονιστή Αποκεντρωμένης Διοίκησης Θεσσαλίας - Στερεάς
Ελλάδας (Β΄ 4788).
3. Το ν.δ. της 17-7-1923 «περί σχεδίων πόλεων, κωμών και συνοικισμών του Κράτους και οικοδομής αυτών»
(Α΄ 228).
4. Τον ν. 1337/1983 (Α΄ 33).
5. Τα άρθρα 152 και 154 του π.δ. της 14/27.7.1999
«Κώδικας Βασικής Πολεοδομικής Νομοθεσίας» (Δ΄ 580).
6. Το άρθρο 29 του ν. 2831/2000 «Περί τροποποίησης
των διατάξεων του ν. 1577/1985 - Γ.Ο.Κ. και άλλες πολεοδομικές διατάξεις» (Α΄140), όπως αντικαταστάθηκαν
με το άρθρο 10 του ν. 3044/2002 περί «Μεταφοράς συντελεστού δομήσεως κ.λπ.» (Α΄ 197).
7. Την παρ. 8 του άρθρου 4 του ν. 2508/1997 (Α΄ 127).
8. Τον ν. 4067/2012 «Νέος Οικοδομικός Κανονισμός»
(Α΄ 79).
9. Την Εγκ.-43511/161/55/13-6-1988 (Εγκ.55/88) «Οδηγίες και προδιαγραφές για τροποποιήσεις, επεκτάσεις,
ρυμοτομικών σχεδίων».
10. Την Εγκ.-18894/6/5-5-2006 (Εγκ.6/06) «Άσκηση
αρμοδιοτήτων πολεοδομικού σχεδιασμού».
11. Την Εγκ.-29829/14-06-2012 (Εγκ.10/2012) «Αρμοδιότητες γνωμοδότησης ΣΥ.ΠΟ.Θ.Α. Περιφερειακών
Ενοτήτων/Περιφερειών για θέματα πολεοδομικού σχεδιασμού».
12. Τον ν. 4315/2014 «Πράξεις εισφοράς σε γη και σε
χρήμα - Ρυμοτομικές απαλλοτριώσεις και άλλες διατάξεις» (Α΄ 269).
13. Το από 18-12-1917 β.δ. περί «Εγκρίσεως διαγράμματος ρυμοτομίας της κωμόπολης Καζακλάρ» (Α΄ 300).
14. Το από 28-08-1920 β.δ. περί «Προσδιορισμού
ελαχίστων όρων του εμβαδού, προσώπου και βάθους
των οικοπέδων προς ανέγερση οικιών εν τη κωμόπολη
Καζακλάρ» (Α΄ 200).
15. Την από 30-11-1934 υπουργική απόφαση περί
«Εγκρίσεως σχεδίου Αμπελώνος» (Α΄ 429).
16. Την υπ’ αρ. 1/2021 ομόφωνη απόφαση Συμβουλίου Κοινότητας Αμπελώνα περί θετικής εισήγησης επί
αιτηθείσας τροποποίησης.
17. Την υπ’ αρ. 535/20-05-2021 εισήγηση του Τμήματος
Πολεοδομίας - Υπηρεσία Δόμησης προς την Επιτροπή
Ποιότητας Ζωής του Δήμου Τυρνάβου.
18. Την υπ’ αρ. 8/2021 ομόφωνη απόφαση της Επιτροπής Ποιότητας Ζωής του Δήμου Τυρνάβου.
19. Την υπ’ αρ. 89/2021 ομόφωνη απόφαση του Δημοτικού Συμβουλίου Δήμου Τυρνάβου περί έγκρισης
τροποποίησης του ρυμοτομικού σχεδίου.
20. Τη δημοσίευση της περίληψης της με αρ. 89/2021
Α.Δ.Σ. Τυρνάβου από δύο ημερήσιες τοπικές εφημερίδες
Ελευθερία και Kosmoslarissa στις 29 και 30 Ιουλίου 2021.
21. Την υπ’ αρ. οικ. 819/09-07-2021 ανακοίνωση του
Δήμου Τυρνάβου της με αρ. 89/2021 ομόφωνης Απόφασης του Δημοτικού Συμβουλίου Τυρνάβου.
22. Τα αποδεικτικά επίδοσης της υπ’ αρ. 89/2021 Α.Δ.Σ.
Δήμου Τυρνάβου προς τους άμεσα ενδιαφερομένους.
23. Την υπ’ αρ. οικ. 1361/08-11-2021 βεβαίωση του
Δημάρχου Τυρνάβου σύμφωνα με την οποία δε ρυμοτομείται εξ ολοκλήρου ή τόσο ώστε να καθίσταται μη άρτιο
κανένα οικόπεδο, με την προτεινόμενη τροποποίηση.
24. Την υπ’ αρ. οικ. 1362/08-11-2021 βεβαίωση του
Δημάρχου Τυρνάβου σύμφωνα με την οποία δεν υποβλήθηκαν ενστάσεις κατά της υπ’ αρ. 89/2021 Α.Δ.Σ.
25. Τα Τοπογραφικά Διαγράμματα, που συντάχθηκαν
από τον Αγρονόμο Τοπογραφικό Μηχανικό Π.Ε. Μπεζαλή Κωνσταντίνο και θεωρήθηκαν από το Δήμαρχο
Τυρνάβου Κόκκουρα Ιωάννη και συνοδεύουν την υπ’
αρ. 89/2021 απόφαση του Δ.Σ. Δήμου Τυρνάβου.
26. Το υπ’ αρ. οικ. 1364/09-11-2021 έγγραφο της Διεύθυνσης Τεχνικών Υπηρεσιών και Πολεοδομίας του Δή-
μου Τυρνάβου, με το οποίο μας διαβιβάστηκε ο φάκελος
της προτεινόμενης τροποποίησης.
27. Το υπ’ αρ. 472607/01-12-2021 έγγραφο της υπηρεσίας μας προς το Δήμο Τυρνάβου με το οποίο ζητήθηκε
διόρθωση των τοπογραφικών διαγραμμάτων.
28. Το υπ’ αρ. 1517/2021 έγγραφο της Διεύθυνσης Τεχνικών Υπηρεσιών και Πολεοδομίας του Δήμου Τυρνά-
βου, με το οποίο μας διαβιβάστηκαν τα νέα τοπογραφικά
διαγράμματα και η βεβαίωση ισοζυγίου κοινόχρηστων
χώρων.
29. Την από 14-12-2021 εισήγησή μας προς το
ΣΥ.ΠΟ.Θ.Α. Π.Ε. Λάρισας, η οποία διαβιβάστηκε με το
υπ’ αρ. πρωτ. 493040/14-12-2021 έγγραφο.
30. Το υπ’ αρ. 60/2021/04-02-2022 έγγραφο του Συμβουλίου Πολεοδομικών Θεμάτων και Αμφισβητήσεων
Π.Ε. Λάρισας (υπ’ αρ. πρωτ. εισερχ. 63029/06-02-2022,
με το οποίο διαβιβάστηκε το απόσπασμα του 2ου πρακτικού (Πράξη 4η) της συνεδρίασης της 04ης Φεβρου-
αρίου του 2022 του ΣΥ.ΠΟ.Θ.Α. Π.Ε. Λάρισας, σύμφωνα
με οποίο το Συμβούλιο γνωμοδότησε ομόφωνα κατ’
εισήγηση.
Επειδή:
1. Ο φάκελος είναι πλήρης, από τυπικής απόψεως και
έχουν υποβληθεί τα δικαιολογητικά όπως ορίζει η εγκύκλιος υπ’ αρ. 55/1988, ο ν. 4067/2012 και το άρθρο 6 «Κα-
ταργούμενες Μεταβατικές διατάξεις» του ν. 4315/2014.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/04.04.2022
2. Σύμφωνα με την παρ. 1.3α του άρθρου 1 του ν.δ.
17-7-1923, κάθε τροποποίηση εγκεκριμένου ρυμοτομικού σχεδίου πρέπει να κατευθύνεται από πολεοδομικά
κριτήρια και να αποβλέπει στην θεραπεία πολεοδομικών
αναγκών, υγιεινής, συγκοινωνίας, ασφάλειας, οικονομίας
και αισθητικής, τις οποίες εμφανίζει η οικιστική ανάπτυξη και διαμόρφωση της πόλης στην εξέλιξή της.
3. Σύμφωνα με την παρ. 4α του άρθρου 10 του ν. 3044/
2002, οι τροποποιήσεις εγκεκριμένων ρυμοτομικών
σχεδίων πόλεων δεν πρέπει να επιφέρουν μείωση της
συνολικής επιφάνειας κοινόχρηστων χώρων, ούτε των
αναγκαίων κοινωφελών χώρων σύμφωνα με τα γενικά
πλαίσια χρήσεων γης (ΓΠΣ, ΣΧΟΟΑΠ). Στη συγκεκριμένη
περίπτωση υπάρχει αύξηση του ισοζυγίου των κοινόχρηστων χώρων κατά (6.938,15-3.471,10- 2.705,35=)
761,70 τ.μ.
4. Με την προτεινόμενη τροποποίηση μετατοπίζεται
παράλληλα η δυτική ρυμοτομική - οικοδομική γραμμή
του Ο.Τ. 10 και συγκεκριμένα στο πρόσωπο επί της οδού
Λαρίσης με σκοπό την πλησιέστερη στην από χρόνια
διαμορφωθείσα κατάσταση με περιφράξεις, πεζοδρόμια
και δίκτυα κοινής ωφέλειας.
5. Με την προτεινόμενη τροποποίηση διασπάται το
Ο.Τ. 57 σε Ο.Τ. 57 και Ο.Τ. 57Α με ταυτόχρονη μετατόπιση των θεσμικών γραμμών επί της οδού Θερμοπυλών
και την έγκριση του υφιστάμενου πεζοδρόμου μεταξύ
των νεοδημιουργηθέντων Ο.Τ., με μηδενική οικονομική
επιβάρυνση του Δήμου καθώς οι δρόμοι είναι κατασκευασμένοι οριστικά και διέρχονται δίκτυα κοινής ωφέλειας.
6. Κατά της υπ’ αρ. πρωτ. 89/2021 Α.Δ.Σ. Δήμου Τυρνάβου δεν υποβλήθηκαν ενστάσεις, όπως προκύπτει από
την υπ’ αρ. πρωτ. οικ. 1362/08-11-2021 βεβαίωση του
Δημάρχου Τυρνάβου.
7. Από τις κανονιστικές διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού και προϋπολογισμού του οικείου
Ο.Τ.Α., αποφασίζει:
1. Την έγκριση της τροποποίησης του εγκεκριμένου
ρυμοτομικού σχεδίου Αμπελώνα στο Ο.Τ. 57 με διάσπαση του σε Ο.Τ. 57 και Ο.Τ. 57Α με ταυτόχρονη μετατόπι-
ση των θεσμικών γραμμών επί της οδού Θερμοπυλών,
σύμφωνα με τη υπ’ αρ. 89/2021 Α.Δ.Σ. και το συνημμένο
τοπογραφικό διάγραμμα.
2. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
3. Επιτρέπεται η υποβολή προσφυγών στον Συντονιστή Αποκεντρωμένης Διοίκησης Θεσσαλίας και Στερεάς
Ελλάδας μέχρι συστάσεως της αυτοτελούς Υπηρεσίας
εποπτείας ΟΤΑ (Ελεγκτής Νομιμότητας), μόνο για παράβαση του Νόμου, σύμφωνα με τις διατάξεις του άρθρου
227 του ν. 3852/2010 (Α΄ 87), όπως αντικαταστάθηκε με
το άρθρο 118 του ν. 4555/2018 (Α΄ 133) και σε προθεσμία
δέκα πέντε (15) ημερών, από τη δημοσίευσή της ή την
ανάρτησή της στο διαδίκτυο ή από την κοινοποίησή της
ή αφού έλαβε γνώση αυτής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/04.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/04.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 183/04.04.2022
Η απόφαση αυτή με το σχεδιάγραμμα που τη συνοδεύει να δημοσιευθεί στην Εφημερίδα της Κυβερνήσεως.
Λάρισα, 1 Μαρτίου 2022
Ο Περιφερειάρχης
ΚΩΝΣΤΑΝΤΙΝΟΣ ΑΓΟΡΑΣΤΟΣ

[Source: 20220400183.pdf | Tokens: 10968]